62.000 danskere har deltaget i Sexus-undersøgelsen fra Aalborg Universitet og Statens Serum Institutet. Her er de mest interessante resultater.

Hvor ofte tror du egentlig, at den almindelige dansker har sex?

Nu har vi endelig svaret – takket være 62.000 danskere.

Mænd og kvinder, der tænder på lidt af hvert, har deltaget i den største undersøgelse af sin slags i verden, som forskere fra Aalborg Universitet og Statens Serum Institut står bag.

Spørgsmålene handler om alt fra utroskab og antallet af partnere til analsex – og mens du måske kan regne nogle svar ud, er andre mere overraskende for forskerne.

Så mange gange har danskerne haft sex den seneste måned

0

21%

1

12%

2-4

32%

5-9

20%

10-19

11%

20+

3%

Tallene er rundet af og giver derfor ikke altid 100 procent.

De fleste danskere har sex mere end én gang om måneden.

Næsten alle danskere fra 15 år og opefter har haft sex på et tidspunkt i deres liv.

Og de fleste, 66 procent, har kun haft én sexpartner det seneste år.

Så mange partnere har danskerne haft sex med det seneste år

Ingen

19%

En

66%

To

6%

Tre eller flere

9%

Tallene er rundet af og giver derfor ikke altid 100 procent.

Det er læge og professor ved Aalborg Universitet Christian Graugaard og overlæge ved Statens Serum Institut Morten Frisch, der står bag undersøgelsen.

Sammen med dem har vi valgt nogle af de mange interessante svar ud.

Mange af svarene forbløffer forskerne.

- Nu har vi fået et indblik i danskernes mangfoldige seksuelle virkeligheder, som vi aldrig har haft før. Det kan på længere sigt være med til at forebygge seksuelle problemer og give den enkelte de bedst mulige betingelser for at udfolde sin seksualitet, siger Christian Graugaard fra Aalborg Universitet.

Christian Graugaard Foto: Projekt Sexus

Især spærrede forskerne øjnene op, da de så tallene for utroskab. Altså, hvis man har sex med andre end ens nuværende partner uden at have fået lov 'hjemmefra'.

Kvinderne er mere tro over for deres partner end mændene: Sidder du på en arbejdsplads med fem mænd i faste forhold, har mindst én af dem i snit været deres nuværende partner utro.

Andel af mænd og kvinder, som har været deres nuværende partner utro

Mænd

23%

Kvinder

14%

Utroskab skal her forstås som sex.

23 procent af de danske mænd har været deres nuværende partner utro.

Det gælder kun 14 procent af kvinderne.

- Indtil nu har vi ikke haft videnskabelige tal for, hvor mange der er utro. Det er tankevækkende, at tallene er så høje. Når langt flere mænd er utro, tyder det på, at deres sex-drive er større end kvindernes – og at de i højere grad er klar til at handle på det, siger Morten Frisch fra Statens Serum Institut.

Morten Frisch Foto: Projekt Sexus

Som med utroskab er der i store dele af undersøgelsen en tendens til, at mændene adskiller sig fra kvinderne i deres svar. Det er der en forklaring på, fortæller Ellids Mellerup Kristensen, overlæge på Sexologisk Klinik, Rigshospitalet.

- Mænd har gennemsnitligt en større spontan sexlyst end kvinder. Kvinders sexlyst bliver ofte vakt af nærhed og intimitet, mens mænd har mere af den iboende lyst, der kommer spontant. Noget af forklaringen på hvorfor det er sådan, er formentlig mænds niveau af testosteron. Sådan noget som porno, onani og købesex har meget med den spontane lyst at gøre, og derfor er det heller ikke så overraskende, at mænd er overrepræsenteret i de kategorier, siger Ellids Mellerup Kristensen.

Ellids Kristensen. Foto: TV 2

En del mænd betaler nemlig også for at få tilfredsstillet deres lyster.

Én ud af fem mænd har betalt for sex. Det har så godt som ingen kvinder gjort.

Hvad så med porno? Her er der stor forskel på kvinderne: En fjerdedel af de unge kvinder ser porno mindst en gang om ugen.

Dog har over halvdelen af alle de danske kvinder ikke set porno det seneste år - mens 55 procent af det modsatte køn gør det mindst en gang om ugen.

Så ofte ser danske mænd og kvinder porno

Mindst 1 gang pr. uge

55% (mænd)

9% (kvinder)

1-3 gange pr. md.

13% (mænd)

10% (kvinder)

Under 1 gang pr. md.

15% (mænd)

23% (kvinder)

0 gange seneste år

18% (mænd)

59% (kvinder)

Tallene er rundet af og giver derfor ikke altid præcis 100 procent.

Mænd onanerer også markant mere end det modsatte køn.

Så ofte onanerer danske mænd og kvinder

Mindst 1 gang pr. uge

67% (mænd)

28% (kvinder)

1-3 gange pr. md.

14% (mænd)

24% (kvinder)

Under 1 gang pr. md.

11% (mænd)

30% (kvinder)

0 gange seneste år

8% (mænd)

17% (kvinder)

Tallene er rundet af og giver derfor ikke altid 100 procent.

- Vi ved ikke, hvorfor mænd er mere seksuelt aktive. Der er utvivlsomt nogle biologiske faktorer på spil. Vi ved for eksempel, at kønshormonet testosteron er et klassisk driver-hormon, når vi snakker seksualitet. Men der er givetvis også en række sociale og kulturelle faktorer, der spiller ind, såsom forventninger, idealer, normer og kønsroller, siger Morten Frisch fra Statens Serum Institut.

Morten Frisch Foto: Projekt Sexus

Men hvorfor onanerer danskerne?

Det ved vi også nu. Svaret kommer i mange former.

Fordi det er dejligt, svarer mange.

Men særligt én forklaring overrasker de mandlige forskere.

Så stor en andel af de kvinder, der onanerer, fortæller, de får mere intense orgasmer ved onani end med sex med en anden person.

- Intense orgasmer er ikke nødvendigvis bedre orgasmer, men en anderledes form for orgasmer. Det er velkendt, og også noget vi har set i tidligere undersøgelser. Formentlig handler det om, at kvinden bedre selv kan mærke lige præcis, hvad der skal ske og udelukkende kan fokusere på det, siger Ellids Mellerup Kristensen.

Ellids Kristensen. Foto: TV 2

Onani bliver for mange danskere også en løsning, fordi deres partner har mindre behov for sex, end de selv har.

Det gælder for 70 procent af mændene og 32 procent af kvinderne.

Langt de fleste danskere dyrker flere forskellige typer sex.

Håndsex. Oralsex. Vaginalsex. Det nikker næsten alle danskere ja til, at de har prøvet.

Men hvad med analsex?

Så mange har i løbet af livet prøvet analsex.

Analsex er mindst udbredt blandt de yngste og de ældste generationer.

Fire ud af fem danskere, mener, at et godt sexliv er vigtigt. De tusindvis af svar leder hen til et af de mest afgørende spørgsmål.

Er de tilfredse med deres sexliv?

Så godt eller dårligt vurderer danskerne kvaliteten af deres sexliv inden for det seneste år

Særdeles godt

15%

Godt

40%

Hverken eller

28%

Dårligt

11%

Særdeles dårligt

5%

Tallene er rundet af og giver derfor ikke altid 100 procent.

Til et andet spørgsmål siger hele 44 procent af danskerne, at deres seksuelle behov ikke blev ordentligt dækket inden for det seneste år. Men hvorfor?

- Det er 100.000 dollar-spørgsmålet. Vi ved det ikke, men forhåbentlig kan vi blive klogere på det. Det kan være, fordi man ikke kan finde den rette partner, eller at man ikke formår at have en tilstrækkelig åben og respektfuld dialog om hinandens lyster og behov. Det er noget af det, vi skal finde ud af i de kommende undersøgelser, siger Morten Frisch fra Statens Serum Institut.

Morten Frisch Foto: Projekt Sexus

Projekt SEXUS er et samarbejde mellem Statens Serum Institut og Aalborg Universitet, der skal undersøge samspillet mellem livsstil, trivsel, sundhed og seksualitet. 200.000 danskere blev i september 2017 inviteret til at deltage i undersøgelsen, og lidt over 62.000 valgte at være med (undersøgelsen omfatter heteroseksuelle og LGBT+personer). Den første rapport er et øjebliksbillede, men planen er, at undersøgelsen skal gentages hvert tredje-fjerde år. Indtil da kan du også se explaineren om onaniens historie på TV 2 PLAY.